CELEX: 32012R1144
Language: lt
Date: 2012-11-28 00:00:00
Title: 2012 m. lapkričio 28 d. Komisijos įgyvendinimo reglamentas (ES) Nr. 1144/2012 dėl tam tikrų prekių klasifikavimo Kombinuotojoje nomenklatūroje

5.12.2012   
            
            
               LT
            
            
               Europos Sąjungos oficialusis leidinys
            
            
               L 333/3
            
         KOMISIJOS ĮGYVENDINIMO REGLAMENTAS (ES) Nr. 1144/2012
   2012 m. lapkričio 28 d.
   dėl tam tikrų prekių klasifikavimo Kombinuotojoje nomenklatūroje
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (1), ypač į jo 9 straipsnio 1 dalies a punktą,
   kadangi:
   
               (1)
            
            
               siekiant užtikrinti, kad Reglamento (EEB) Nr. 2658/87 priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu;
            
         
               (2)
            
            
               Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Sąjungos teisės aktų nuostatomis įteisintai nomenklatūrai, kuri visiškai ar iš dalies parengta pagal Kombinuotąją nomenklatūrą arba kurioje ji papildomai detalizuojama atsižvelgiant į tarifų ir kitų su prekyba susijusių priemonių taikymo poreikius;
            
         
               (3)
            
            
               laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės, remiantis 3 skiltyje išdėstytais motyvais, turėtų būti klasifikuojamos priskiriant 2 skiltyje nurodytą KN kodą;
            
         
               (4)
            
            
               reikėtų nustatyti, kad šio reglamento nuostatų neatitinkančia valstybių narių muitinių suteikta privalomąja tarifine informacija apie prekių klasifikavimą Kombinuotojoje nomenklatūroje jos turėtojas galėtų remtis dar tris mėnesius, kaip nustatyta 1992 m. spalio 12 d. Tarybos reglamento (EEB) Nr. 2913/92, nustatančio Bendrijos muitinės kodeksą (2), 12 straipsnio 6 dalyje;
            
         
               (5)
            
            
               šiame reglamente nustatytos priemonės atitinka Muitinės kodekso komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant lentelės 2 skiltyje nurodytą KN kodą.
   2 straipsnis
   Valstybių narių muitinių suteikta privalomąja tarifine informacija, neatitinkančia šio reglamento nuostatų, dar galima remtis tris mėnesius, kaip nustatyta Reglamento (EEB) Nr. 2913/92 12 straipsnio 6 dalyje.
   3 straipsnis
   Šis reglamentas įsigalioja dvidešimtą dieną nuo jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2012 m. lapkričio 28 d.
      
         
            Komisijos vardu Pirmininko pavedimu
         
         Algirdas ŠEMETA
         
            Komisijos narys
         
      
   
   
      (1)  OL L 256, 1987 9 7, p. 1.
   
      (2)  OL L 302, 1992 10 19, p. 1.
   
      PRIEDAS
      
                  Prekių aprašymas
               
               
                  Klasifikavimas
                  (KN kodas)
               
               
                  Motyvai
               
            
                  (1)
               
               
                  (2)
               
               
                  (3)
               
            
                  Šviesiai rudos spalvos miltelių pavidalo produktas, sudarytas iš modifikuotos bevandenės cukranendrių melasos, kurio sudėtyje (masės %) yra:
                  
                              —
                           
                           
                              sacharozės (įskaitant invertuotąjį cukrų)
                           
                           
                              82,4
                           
                        
                              —
                           
                           
                              pelenų
                           
                           
                              1,5
                           
                        
                              —
                           
                           
                              žaliosios ląstelienos
                           
                           
                              7
                           
                        Produkto sudėtyje nėra krakmolo; jo poliarizacijos laipsnis 83,4°.
                  Gamybos proceso metu pridedama augalinių pluoštų bei cukranendrių melasos koncentratų ir gaunama bevandenė cukranendrių melasa.
                  Produktas netinkamas žmonėms vartoti ir naudojamas tik gyvūnų pašarams.
               
               
                  2309 90 96
               
               
                  Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis, 23 skirsnio 1 pastaba ir KN kodus 2309, 2309 90 ir 2309 90 96 atitinkančiais prekių aprašymais.
                  Nors produkto sudėtyje esančios sacharozės kiekis yra didelis, tačiau dėl gamybos proceso metu pridedamų augalinių pluoštų jis nelaikytinas cukranendrių cukrumi, priskiriamu 1701 pozicijai.
                  Dėl pridėtų cukranendrių melasos koncentratų ir dehidratavimo proceso, produkto sudėtyje esančio cukraus kiekis yra daug didesnis negu tradicinėje cukranendrių melasoje. Todėl jis nepriskirtinas 1703 pozicijai.
                  Produktas naudojamas gyvūnų pašarams ir gamybos proceso metu yra praradęs pagrindines pirminės medžiagos savybes (žr. 23 skirsnio 1 pastabą).
                  Todėl produktas klasifikuotinas kaip gyvūnų pašarams naudojamas produktas ir priskirtinas KN 2309 pozicijai.